CELEX: 62012TN0039
Language: mt
Date: 2012-01-25 00:00:00
Title: Kawża T-39/12 P: Appell ippreżentat fil- 25 ta’ Jannar 2012 minn Roberto Di Tullio kontra s-sentenza mogħtija fid- 29 ta’ Novembru 2011 mit-Tribunal għas-Servizz Pubbliku fil-Kawża 119/10, Di Tullio vs Il-Kummissjoni

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/17
            
         Appell ippreżentat fil-25 ta’ Jannar 2012 minn Roberto Di Tullio kontra s-sentenza mogħtija fid-29 ta’ Novembru 2011 mit-Tribunal għas-Servizz Pubbliku fil-Kawża 119/10, Di Tullio vs Il-Kummissjoni
   (Kawża T-39/12 P)
   2012/C 109/39
   Lingwa tal-kawża: il-Franċiż
   
      Partijiet
   
   
      Appellant: Roberto Di Tullio (Rovigo, l-Italja) (rappreżentanti: S. Woog u T. Bontinck, avukati)
   
      Appellata: Il-Kummissjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tiddikjara l-appell tiegħu ammissibbli u fondat u, konsegwentement,
            
         
               —
            
            
               tannulla s-sentenza mogħtija fid-29 ta’ Novembru 2011 mill-Tielet Awla tat-Tribunal għas-Servizz Pubbliku tal-Unjoni Ewropea fil-kawża F-119/10 li permezz tagħha huwa jiċħad bħala infondat ir-rikors tal-appellant intiż għall-annullament tad-deċiżjoni li biha l-Kummissjoni rrifjutat li tikkonċedilu leave għal servizz militari;
            
         
               —
            
            
               tilqa’ t-talbiet tal-appellant li huwa ppreżenta quddiem it-Tribunal għas-Servizz Pubbliku tal-Unjoni Ewropea;
            
         
               —
            
            
               tikkundanna lill-konvenuta għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka żewġ aggravji.
   
               (1)
            
            
               L-ewwel aggravvju huwa bbażat fuq żball ta’ liġi u fuq motivazzjoni żbaljata u insuffiċjenti meta sar l-eżami mit-Tribunal għas-Servizz Pubbliku tal-motiv imqajjem fl-ewwel istanza, ibbażat fuq ksur tal-prinċipji tal-aspettattivi leġittimi u taċ-ċertezza legali.
            
         
               (2)
            
            
               It-tieni aggravju huwa bbażat fuq żball ta’ liġi u ksur manifest tal-prinċipji tal-aspettattivi leġittimi, taċ-ċertezza legali u tal-ugwaljanza kif ukoll tal-prinċipju ta’ raġonevolezza, sa fejn it-Tribunal għas-Servizz Pubbliku ma kienx f’dan il-każ illimita ratione temporis il-portata tas-sentenza interpretattiva tiegħu.